Man må sige, at de ansatte i Aalborg Zoo brænder for dyr. De ansatte har nemlig takket nej til at modtage julegave i år fra havens ledelse for at redde dyr i Afrika. Siden 2013 har Aalborg Zoo været hovedsponsor for projektet The Black Mambas som en del af havens naturbevarende indsats. De har støttet projektet gennem donationer og indsamlinger blandt havens gæster. The Black Mambas kæmper mod krybskytteri for at bevare dyrelivet i Balule Naturreservat i Greater Kryger Nationalpark i Sydafrika, men har nu brug for ekstraordinær hjælp. Og de almindelige donationer slår ikke længere til. Den sydafrikanske regering har nemlig valgt at trække støtten til en lang række naturprojekter, heriblandt The Black Mambas. Derfor har de ansatte i Aalborg Zoo nu med julegave-donationerne valgt at gøre noget ekstra for, at projektet kan leve videre. Arbejder gratis én aften Aalborg Zoo har valgt at stå i spidsen for en redningsplan ved at købe en andel i projektet - og det samme har de ansatte. For at rejse midler til personalets andel har Aalborg Zoos ansatte valgt, at deres årlige firmajulegave skal doneres til The Black Mambas. Derudover afholdes der en indsamlingsaften kaldet African Wildlife Night den 9. september i haven. Her er formålet at indsamle penge til projektet og skabe opmærksomhed på kampen mod krybskytteri. De ansatte arbejder gratis denne aften, og alle billetindtægter går ubeskåret til projektet. SERIE: Kom bag om kulisserne i Aalborg Zoo:

Opsummering:
Ansatte i Aalborg Zoo siger nej tak til julegaver og lader i stedet pengene gå til at bekæmpe krybskytteri i Sydafrika.